
Nr. 398

AVIZ

asupra propunerii legislative privind organizarea şi funcţionarea Agenţiei Naţionale de Dezvoltare Economico - Socială şi de Reconversie Profesională a zonelor din Munţii Apuseni

Cu adresa nr. 84 din 2 mai 2001, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind organizarea şi funcţionarea Agenţiei Naţionale de Dezvoltare Economico - Socială şi de Reconversie Profesională a zonelor din Munţii Apuseni.

In urma examinării, în şedinţa din data de 23 mai 2001, Comisia pentru buget, finanţe şi bănci, cu majoritate de voturi, a hotărât respingerea, întrucât în ţara noastră este creat deja sistemul necesar dezvoltării regionale, inclusiv pentru Munţii Apuseni, fiind stabilite cadrul legal şi cadrul instituţional care să permită autorităţilor administraţiei publice centrale şi locale să coopereze în rezolvarea problemelor legate de asigurarea coeziunii economice şi sociale.

PREŞEDINTE,

Prof. dr. Florin Georgescu
SECRETAR,

Dr. ec. Daniel Ionescu

